**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 631**

от заседание на Общинския съвет,

проведено на 25.11.2021 г., Прот. № 40

**ОТНОСНО:**Даване на съгласие за продажба, чрез публичен търг с тайно наддаване, на недвижим имот, представляващ поземлен имот с идентификатор **65766.702.286**, с адрес гр. Свищов, ул. “Битоля“ № 11А

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1693/04.11.2021 г. от дирекция „Управление на собствеността и стопански дейности“ и предложение с Вх. № 1136/10.11.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І.** **Дава съгласие** **за продажба чрез публичен търг с тайно наддаване** на недвижим имот, частна общинска собственост, представляващ **поземлен имот** **с идентификатор 65766.702.286** (шест пет седем шест шест точка седем нула две точка две осем шест), **с площ 271 кв. м.** (двеста седемдесет и един квадратни метра), с начин на трайно ползване: Ниско застрояване до 10m, предназначение на територията: урбанизирана, предишен идентификатор: 65766.702.1385, номер по предходен план: квартал: 76, парцел: ХСІХ и **сграда с идентификатор 65766.702.286.1** (шест пет седем шест шест точка седем нула две точка две осем шест точка едно), застроена площ: 70 кв. м. (седемдесет квадратни метра), по документ за собственост: 74 кв. м. (седемдесет и четири квадратни метра), брой етажи: 1, брой самостоятелни обекти в сградата: няма данни, предназначение: Жилищна сграда-еднофамилна, стар идентификатор: 65766.702.1385.3, номер по предходен план: няма, с адрес: ул. “Битоля“ № 11A, собственост на Община Свищов по силата на Акт за частна общинска собственост № 9120/07.07.2021 г., акт № 29, том 6, вх. рег. 1822, вписан на 08.07.2021 г. в Служба по вписванията – гр. Свищов, при граници: 65766.702.9726, 65766.702.287, 65766.702.1381, 65766.702.1380, по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК. Последно изменение на кадастралната карта и кадастрални регистри, засягащо поземления имот е от 15.10.2021 г., а последното изменение, засягащо сградата е от 27.10.2021 г., с отреждане урегулиран поземлен имот (УПИ) ХСІХ (деветдесет и девет), с площ 271 кв. м. (двеста седемдесет и един квадратни метра), за жилищно строителство, от кв. 76 (седемдесет и шести), по Подробен устройствен план-План за регулация и застрояване за урегулиран поземлен имот (УПИ) ХС - 1385, кв. 76 по плана на гр. Свищов, одобрен със Заповед № 367-РД-01-03/30.03.2021 г. на Кмета на общината, **при начална тръжна цена в размер на 16 000 лв. (шестнадесет хиляди лева), без ДДС,** представляваща пазарната цена,определена от оценител на имоти по реда на чл. 41, ал. 2 от ЗОС на недвижимия имот.

Сделката е облагаема по ЗДДС (Имотът е УПИ).

**II.** В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1693/04.11.2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс 94-з-1028/28.04.2020 г.), с което е проявен инвестиционен интерес за закупуване на имот (частна общинска собственост), находящ се на ул. “Битоля“№ 11А, гр. Свищов.

Обект на инвестиционното намерение е УПИ ХСІХ (поземлен имот с идентификатор 65766.702.286, с площ 271 кв. м., представляващ дворно място и жилищна сграда с идентификатор 65766.702.286.1, със застроена площ 74 кв. м.), кв. 76 по плана, собственост на Община Свищов по силата на Акт за частна общинска собственост № 9120/07.07.2021 г. № 29, т. 6, рег. 1822, вписан на 08.07.2021 г. в Служба по вписванията – гр. Свищов.

Съгласно Удостоверение за данъчна оценка (изх. № 5408000933/29.04.2021 г.) на отдел „Общински приходи“ данъчната оценка на имота е 4 972,40 лв. (четири хиляди деветстотин седемдесет и два лева, четиридесет стотинки).

Изготвена е експертна оценка за справедливата пазарна стойност на имота в размер на 16 000.00 лв. (шестнадесет хиляди лева), (без ДДС).

С оглед на постъпилото инвестиционно намерение, гореописаният имот е включен в Годишната програма за управление и разпореждане с имоти – частна общинска собственост за 2021 г., приета с Решение № 394/25.02.2021 г., Протокол № 25 на Общински съвет – Свищов като пореден обект номер № 36, точка А на раздел III и с горепосочената докладна записка е изложено становище, че **продажбата на въпросния имот е облагаема сделка по ЗДДС (Имотът е УПИ), като същата**, **е законово реализуема** **чрез публичен** **търг или публично оповестен конкурс.** Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/